เบอร์ลี่ยุคเกอร์ยอมรับสนใจซื้อคาร์ฟูร์
เบอร์ลี่ ยุคเกอร์ แจ้งตลาดหลักทรัพย์ สนใจยื่นประมูลซื้อกิจการห้างคาร์ฟูร์
8 ก.ค. 2553

เบอร์ลี่ ยุคเกอร์ แจ้งตลาดหลักทรัพย์ สนใจยื่นประมูลซื้อกิจการห้างคาร์ฟูร์
บริษัท เบอร์ลี่ ยุคเกอร์(BJC) แจ้งตลาดหลักทรัพย์ว่า บริษัทสนใจจะยื่นประมูลซื้อกิจการห้างคาร์ฟูร์และยังอยู่ระหว่างการพิจารณา ทั้งนี้ บริษัทยังไม่ได้รับรายละเอียดและเงื่อนไขในการยื่นประมูลแต่อย่างใด ที่ผ่านมาราคาหุ้น BJC  ปรับตัวขึ้นแรงติดต่อกัน 4 วัน และวันที่ 7 ก.ค.ที่ผ่านมา ระหว่างวันขึ้นไปสูงสุดที่ 17.50 บาทก่อนอ่อนตัวลงมาปิดที่ 14.70 บาท  บวก 1.20 บาทคิดเป็นอัตราผลตอบแทน8.89%  ขณะเดียวกัน บริษัท บิ๊กซี ซูเปอร์เซ็นเตอร์ (BIGC) ก็เป็นบริษัทแห้งหนึ่งที่นักลงทุนคาดการณ์ว่าจะเข้าร่วมประมูลซื้อกิจการห้างคาร์ฟรู์  เนื่องจากโครงสร้างธุรกิจคล้ายคลึงกันและสามารถขยายสาขาได้อย่างรวดเร็ว ส่งผลให้ราคาหุ้นขยับ 1.50 บาท  เพิ่มขึ้น 2.73%  ปิดที่ระดับ 56.50 บาท เมื่อวานนี้